Document ID: 31982R3083

*****
ΚΑΝΟΝΙΣΜΟΣ (ΕΟΚ) αριθ. 3083/82 ΤΟΥ ΣΥΜΒΟΥΛΙΟΥ
της 15ης Νοεμβρίου 1982
περί τροποποιήσεως του κανονισμού (ΕΟΚ) αριθ. 339/79 περί καθορισμού της έννοιας ορισμένων προϊόντων που υπάγονται στις κλάσεις 20.07, 22.04 και 22.05 του Κοινού Δασμολογίου, καταγωγής τρίτων χωρών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής αργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3082/82 (2), και ιδίως το άρθρο 1 παράγραφος 4 υπό γ,
την πρόταση της Επιτροπής (3),
Εκτιμώντας:
ότι οι ορισμοί ορισμένων κοινοτικών προϊόντων του αμπελοοινικού τομέα που παρατίθενται στο παράρτημα ΙΙ του κανονισμού (ΕΟΚ) αριθ. 337/79 έχουν τροποποιηθεί· ότι, για λόγους εναρμονίσεως, είναι αναγκαίο να προσαρμοσθούν στον κανονισμό (ΕΟΚ) αριθ. 339/79 (4) οι ορισμοί των αντιστοίχων προϊόντων που κατάγονται από τρίτες χώρες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΟΚ) αριθ. 339/79 αντικαθίσταται από το εξής κείμενο:
«Άρθρο 2
Κατά την έννοια του παρόντος κανονισμού, νοείται ως:
α) γλεύκος νωπών σταφυλών, του οποίου η ζύμωση ανεστάλη με την προσθήκη αλκοόλης, το προϊόν πού:
- εχει κτηθέντα αλκοολικό τίτλο ίσο ή ανώτερο του 12 % vol και κατώτερο του 15 % vol, και
- λαμβάνεται με προσθήκη προϊόντος προερχομένου από την απόσταξη του οίνου σε γλεύκος σταφυλών που δεν έχει υποστεί ζύμωση και έχει φυσικό αλκοολικό τίτλο όχι κατώτερο του 8,5 % vol·
β) συμπυκνωμένο γλεύκος σταφυλών το μη καραμελοποιημένο γλεύκος σταφυλών που έχει παραχθεί με μερική αφυδάτωση του γλεύκους σταφυλών η οποία πραγματοποιείται με κάθε επιτρεπόμενη μέθοδο, εκτός από την με απευθείας θέρμανση, και κατά τέτοιο τρόπο ώστε η ένδειξη του διαθλασιμέτρου, η οποία παρέχεται υπό θερμοκρασία 20° C - κατά τη μέθοδο που προβλέπεται στο παράρτημα ΙΙΙ του κανονισμού (ΕΟΚ) αριθ. 516/77 - να μην είναι κατώτερη από 51,9 %.
Ο κτηθείς αλκοολικός τίτλος του συμπυκνωμένου γλεύκους σταφυλών που γίνεται δεκτός δεν υπερβαίνει το 1 % vol·
γ) αναδιαρθρωθέν συμπυκνωμένο γλεύκος σταφυ- λών το μη καραμελοποιημένο υγρό προϊόν πού:
- εχει παραχθεί με μερική αφυδάτωση του γλεύκους σταφυλών, που πραγματοποιείται με κάθε επιτρεπόμενη μέθοδο, εκτός από την με απευθείας θέρμανση, και κατά τέτοιο τρόπο ώστε η ένδειξη του διαθλασιμέτρου που παρέχεται υπό θερμοκρασία 20° C - κατά τη μέθοδο που προβλέπεται στο παράρτημα ΙΙΙ του κανονισμού (ΕΟΚ) αριθ. 516/77 - να μην είναι κατώτερη από 70,5 %· εντούτοις τα Κράτη μέλη δύνανται να επιτρέψουν, για τα προϊόντα που χρησιμοποιούνται στο εδαφός τους, διαφορετική ένδειξη του διαθλασιμέτρου, όχι όμως κατώτερη από 51,9 %,
- εχει υποστεί τις επιτρεπόμενες επεξεργασίες μειώσεως της οξύτητας και αφαιρέσεως συστατικών άλλων από τη ζάχαρη, εφόσον η οξύτητά του εκφραζόμενη σε τρυγικό οξύ δεν είναι ανώτερο από 1 γραμμάριο ανά χιλιόγραμμο συνολικών σακχάρων και η τέφρα του δεν είναι ανώτερη από 1,2 γραμμάρια ανά χιλιόγραμμο συνολικών σακχάρων,
- εχει περιεκτικότητα σέ:
- ολικές φαινόλες, η οποία ευρίσκεται μεταξύ 100 και 400 χιλιοστογράμμων ανά χιλιόγραμμο συνολικών σακχάρων,
- απλές φαινόλες, όχι κατώτερη από 50 % των συνολικών φαινολών,
- σακχαρόζη κατώτερη από 20 γραμμάρια ανά χιλιόγραμμο συνολικών σακχάρων.
Ο κτηθείς αναδιαρθρωμένος αλκοολικός τίτλος του συμπυκνωμένου γλεύκους σταφυλών που γίνεται δεκτός δεν υπερβαίνει το 1 % vol·
δ) vin de liqueur το προϊόν πού:
- εχει συνολικό αλκοολικό τίτλο όχι κατώτερο του 17,5 % vol, καθώς και κτηθέντα αλκοολικό τίτλο όχι κατώτερο του 15 % vol και όχι ανώτερο του 22 % vol, και
- παράγεται από γλεύκος σταφυλών ή από οίνο· τα τελευταία αυτά προϊόντα πρέπει να
προέρχονται από ποικιλίες οιναμπέλου παραδεκτές στην τρίτη χώρα καταγωγής για την παραγωγή του vin de liqueur και να έχουν φυσικό αλκοολικό τίτλο όχι κατώτερο του 12 % vol:
- με κατάψυξη, ή
- με προσθήκη κατά τη διάρκεια της ζυμώσεως ή μετά τη ζύμωση:
i) είτε προϊόντος προερχομένου από την απόσταξη του οίνου,
ii) είτε συμπυκνωμένου γλεύκος σταφυλών ή, για ορισμένα vins de liqueur ορισμένης ποιότητας λαμβανομένης σε πίνακα που πρόκειται να καταρτισθεί, για τα οποία η πρακτική αυτή είναι παραδοσιακή, γλεύκους σταφυλών του οποίου η συμπύκνωση πραγματοποιήθηκε με απευθείας θερμάνση και το οποίο ανταποκρίνεται, με εξαίρεση την εργασία αυτή, στον ορισμό του συμπυκνωμένου γλεύκους σταφυλών,
iii) είτε μείγματος των προϊόντων αυτών.
Εντούτοις ορισμένα vins de liqueur ποιότητας που περιλαμβάνονται σε κατάλογο που θα καταρτιστεί δύνανται να λαμβάνονται από γλεύκος νωπών σταφυλών που δεν έχει υποστεί ζύμωση χωρίς το τελευταίο τούτο να χρειάζεται να έχει ελάχιστο φυσικό αλκοολικό τίτλο μικρότερο του 12 % vol·
ε) αφρώδης οίνος το προϊόν που έχει κτηθέντα αλκοολικό τίτλο όχι κατώτερο του 8,5 % vol, το οποίο:
- παράγεται από πρώτη ή δεύτερη αλκοολική ζύμωση νωπών σταφυλών γλεύκους σταφυλών ή οίνου,
- χραρακτηρίζεται κατά την εκπωμάτιση του δοχείου, από έκλυση ανθρακικού ανυδρίτη που προέρχεται αποκλειστικά από τη ζύμωση και το οποίο διατηρούμενο σε θερμοκρασία 20 ° C εντός κλειστών δοχείων προκαλεί υπερπίεση οφειλομένη στο διάλυμα ανθρακικού ανυδρίτη, όχι κατώτερη από 3 bar·
στ) αεριούχος αφρώδης οίνος το προϊόν που έχει κτηθέντα αλκοολικό τίτλο όχι κατώτερο του 8,5 % vol, ο οποίος:
- παρασκευάζεται από οίνο,
- χαρακτηρίζεται κατά την εκπωμάτιση του δοχείου, από έκλυση ανθρακικού ανυδρίτη που προέρχεται εν όλω ή εν μέρει από προσθήκη αυτού του αερίου, και
- εμφανίζει, όταν διατηρείται σε 20° C εντός κλειστών δοχείων, υπερπίεση οφειλομένη στο διάλυμα ανθρακικού ανυδρίτη όχι κατώτερη από 3 bar·
ζ) σπινθηρίζων οίνος ο οίνος πού:
- εχει κτηθέντα αλκοολικό τίτλο όχι κατώτερο του 8,5 % vol, και
- εμφανίζει όταν διατηρείται σε 20° C εντός κλειστών δοχείων, υπερπίεση οφειλομένη στο ενδογενές διάλυμα ανθρακικού ανυδρίτη, όχι κατώτερη από 1 και όχι ανώτερη από 2,5 bar·
η) σπινθηρίζων αφρώδης οίνος ο οίνος πού:
- εχει κτηθέντα αλκοολικό τίτλο όχι κατώτερο του 8,5 vol, και
- εμφανίζει, όταν διατηρείται σε 20° C εντός κλειστών δοχείων, υπερπίεση οφειλόμενη στο διάλυμα ανθρακικού ανυδρίτη που προστίθεται εν όλω ή εν μέρει, όχι κατώτερη από 1 και όχι ανώτερη από 2,5 bar.»
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1983.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 15 Νοεμβρίου 1982.

Labels: 3
17